Arriba al cinema Tívoli “La la land”, el musical més aclamat de la temporada
2025-07-24

Va arrasar en la recentment celebrada Gala dels Globus d’Or, els guardons que l’Associació de la Premsa Estrangera de Hollywood atorga en reconeixement a l’excel·lència de professionals en cinema i televisió, tant als Estats Units com a nivell mundial. I és que el musical “La ciudad de las estrellas. La la land”, amb el qual el cinema Tívoli s’acomiadarà d’aquest gèlid mes de gener, ha fet història aconseguint tots els premis als quals aspirava, set, incloent millor pel·lícula, millor director, millor actor i millor actriu.

“La ciudad de las estrellas. La la land” brillarà en el Cinema Tívoli l’últim cap de setmana de gener, concretament el divendres 27, a les 19h i a les 22:30h i també el diumenge, a les 17h i a les 19:30h. Les entrades per a gaudir del millor cinema d’estrena en el Tívoli tenen un preu únic de 4 euros i es poden adquirir, en la mateixa taquilla del Tívoli, des d’una hora abans de l’inici de cada projecció.

“La la land” és el tercer llargmetratge del jovencíssim director Damien Chazelle, responsable també de “Wiplash”, la qual va ser la seua sorprenent i aclamada Òpera Primera. Protagonitzada per Emma Stone i Ryan Gosling, la cinta s’ha descrit com una carta d’amor a la ciutat de Los Ángeles i com un cant a tots els somiadors del món. Òbviament, aquest musical de pel·lícula també s’ha portat el Globus d’Or a la millor Banda Sonora Original, amb el treball de Justin Hurwitz.

Amb aquest última bomba cinematogràfica del mes, pot ser el cinema Tívoli estiga acomiadant el primer mes de l’any amb el pròxim Oscar de 2017.